一份喺 1966 年做嘅研究發現，如果要啲受試者回想 20 分鐘前見過嘅一柞字，佢哋最有可能撈亂嘅係一啲字型同讀音未必似，但意思上相似嘅字，例如如果 20 分鐘前睇過嗰柞字當中有「huge」呢個字（英文「巨大」噉解）受試者成日會錯誤噉答返讀音同字型唔似、但意思似嘅「enormous」或者「gigantic」等嘅字（兩者都係「巨大」噉解）－一般認為，呢個結果表示受試者記住咗件訊息嘅意思，但冇記住聲同字型。